b'\n_START_ARTICLE_\nProxy (objektas)\n_START_PARAGRAPH_\nProxy (objektiniame programavime) \xe2\x80\x93 programos vykdymo metu (dinami\xc5\xa1kai) sukurtas objektas, i\xc5\xa1pildantis reikiam\xc4\x85 interfeis\xc4\x85 ar interfeisus, ta\xc4\x8diau nepriklausantis jokiai programavimo metu apra\xc5\xa1ytai objekt\xc5\xb3 klasei._NEWLINE_S\xc4\x85sajoje (interfeise) apra\xc5\xa1omi objektui pritaikomi metodai. Dinami\xc5\xa1kai sukurtam proxy objektui galima kviesti visus tuos pa\xc4\x8dius metodus, ta\xc4\x8diau \xc5\xa1ie kvietimai tiesiog nukreipiami su objektu susijusiam kvietim\xc5\xb3 vykdytojui (angl. invocation handler). \xc5\xa0io vykdytojo bazin\xc4\x97 klas\xc4\x97 turi sutart\xc4\x85 metod\xc4\x85, kuriam parametrais perduodamas kvie\xc4\x8diamo proxy objekto metodo vardas bei (panaudojant koki\xc4\x85 nors tam tinkam\xc4\x85 duomen\xc5\xb3 strukt\xc5\xabr\xc4\x85) to metodo parametrai. \xc5\xa0iame metode patalpinamas programuotojui reikalingas specifinis kodas.\n_START_SECTION_\nPavyzdys\n_START_PARAGRAPH_\nU\xc5\xbe pagrindin\xc4\x97s atminties rib\xc5\xb3 esan\xc4\x8diam nuotoliniam objektui pasiekti bei jo metodams i\xc5\xa1kviesti gali b\xc5\xabti automati\xc5\xa1kai sukuriamas j\xc4\xaf atitinkantis vietinis proxy objektas, i\xc5\xa1pildantis tuos pa\xc4\x8dius interfeisus. Proxy objekto kvietim\xc5\xb3 vykdytojas \xc5\xbeino kvie\xc4\x8diamo objekto vard\xc4\x85 bei jo parametrus. Jei suk\xc5\xabrimo metu buvo nurodytas ir nuotolinio objekto adresas, turimos informacijos pakanka nuotoliniam metodui i\xc5\xa1kviesti. Kvietim\xc5\xb3 vykdytojas yra specifinis naudojamam komunikacijos protokolui (CORBA, RMI), ta\xc4\x8diau jis n\xc4\x97ra specifinis konkre\xc4\x8diam objektui ar interfeisui ir gali b\xc5\xabti sistemin\xc4\x97s bibliotekos dalis. Taip proxy klas\xc4\x97s palaipsniui pakei\xc4\x8dia RMI ir CORBA paplitus\xc4\xaf automati\xc5\xa1kai generuojam\xc4\x85 kod\xc4\x85.'